Source: https://www.svrcinovec.sk/obecny-urad/poskytovanie-informacii/
Timestamp: 2019-02-18 05:58:16+00:00
Document Index: 3932544

Matched Legal Cases: ['§ 5', 'Čl. 64', '§ 11', '§ 5', '§ 5', '§ 53', '§ 53', '§ 5', '§ 3', '§ 5', '§ 5', '§ 21']

Poskytovanie informácií - Oficiálna stránka obce Svrčinovec
Živý Betlehem 2015 - 26
Zúčastnite sa prezidentských volieb, ktoré sa budú konať 16.03.2019?
Áno 51%
Ešte nie som rozhodnutý. 20%
neviem posúdiť, táto vec sa ma netýka 18%
Áno, každý deň. 28%
Áno, niekoľkokrát za týždeň. 23%
Nie, iba parkrát do mesiaca. 25%
Som tu prvýkrát. 24%
Som občan Svrčinovca. 27%
Som z okresu Čadca. 18%
Som zo Slovenska. 21%
obecný rozhlas 22%
oznamy formou sms 14%
webová stránka obce 17%
verejné zasadnutia obecného zastupiteľstva 14%
Svrčinovský spravodaj 10%
oprava miestnych komunikácií 19%
oddychové zóny 9%
centrum obce 15%
nový cintorín 8%
aktuality 22%
kultúrne podujatia /fotografie/ 11%
kalendár akcií 9%
úradná tabuľa 8%
rozhlasové relácie 10%
iné 10%
9 °C -6 °C
tlak 967.93 hPa
vietor J, 1.42 m/s
streda 20. 2. 2019
vietor Z, 1.41 m/s
tlak 964.73 hPa
zrážky 0.23 mm
sneženie 0.12 mm
-1 °C -5 °C
tlak 961.42 hPa
sneženie 6.19 mm
Spôsob zriadenia povinnej osoby, jej právopomoci a kompetencie a popis organizačnej štruktúry /informácie podľa § 5 ods. 1 písm. a/ Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov/
a/ Spôsob zriadenia obce
Obec Svrčinovec bola zriadená Zákonom č. 369/1990 Z.z. o obecnom zriadení v znení neskorších predpisov /ďalej len zákon o obecnom zriadení/, a to dňom konania volieb do orgánov samosprávy obcí, t.j. 23. - 24.11.1990.
Obec Svrčinovec je samostatný územný samosprávny a správny celok Slovenskej republiky združujúci osoby, ktoré majú na jeho území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a so svojimi finančnými prostriedkami.
b/ Právomoci a kompetencie obce
Komptetencie obce, t.j. právomoc a pôsobnosť sú dane predovšetkým:
- Ústavou SR /najmä Čl. 64 - 71/
- Zákonom č. 369/1990 Z.z. o obecnom zriadení v znení neskorších predpisov
- Zákonom č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky
- platnou právnou úpravou SR
- Štatútom Obce Svrčinovec
- VZN obce na úseku samosprávnych činností
c/ Organizačná štruktúra obce
Orgánmi Obce Svrčinovec sú:
Obecné zastupiteľstvo Obce Svrčinovec je zastupiteľský zbor obce zložený z 11 poslancov zvolených v priamych voľbách obyvateľmi obce na obdobie 4 rokov. Ich funkčné obdobie skončí zložením sľubu novozvolených poslancov OZ. OZ rozhoduje o základných otázkach života obce, osobitne vyhradených zákonom o obecnom zriadení /§ 11 ods. 4/.
Starosta obce je predstaviteľom obce a jej najvyšším výkonným orgánom, ktorého volia obyvatelia obce na 4 roky.
- zvoláva a vedie zasadnutia obecného zastupiteľstva a obecnej rady, ak zákon o obecnom zriadení neustanovuje inak, a podpisuje ich uznesenia,
- vydáva pracovný poriadok, organizačný poriadok obecného úradu a poriadok odmeňovania zamestnancov obce; informuje obecné zastupiteľstvo o vydaní a zmenách organizačného poriadku obecného úradu,
- rozhoduje vo všetkých veciach správy obce, kde nie sú zákonom alebo štatútom obce vyhradené obecnému zastupiteľstvu.
Obecné zastupiteľstvo vo Svrčinovci zriadilo pre súčasné volebné obdobie nasledovné orgány:
a/ obecná rada /3 členovia/
b/ komisie obecného zastupiteľstva /stále, poradné, iniciatívne a kontrolné orgány OZ/:
Komisia pre sociálne a bytové otázky a opatrovateľskú službu
Komisia pre podnikanie a obchod
Komisia pre pôdohospodárstvo a extravilán
Komisia pre kultúru, šport, mládež a školstvo
Obecný úrad vo Svrčinovci zabezpečuje organizačné a administratívne veci obecného zastupiteľstva a starostu, ako aj orgánov zriadených obecným zastupiteľstom. Obecný úrad má 7 referátov:
- referát školstva + sekretariát
- referát financií a správy majetku
- referát sociálnych vecí, opatrovateľskej služby, evidencie obyvateľstva a nebytových priestorov + matrika
- referát daní a poplatkov + poľnohospodárstvo
- referát mzdový a bytový
- referát výstavby, dopravy a aktivačnej činnosti + CO
- referát stavebného úradu
Príspevkové organizácie obce:
- Obecný podnik Svrčinovec, príspevková organizácia s podnikaním
- Základná škola Svrčinovec
- Materská škola Svrčinovec
Miesto, čas a spôsob, akým možno získavať informácie. Informácie o tom, kde možno podať žiadosť, návrh, podnet, sťažnosť alebo iné podanie /informácie podľa § 5 ods. 1 písm. b/ Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov.
1. Všeobecne záväzné nariadenia obce
Do VZN obce možno nahliadnuť v úradných hodinách na tunajšom obecnom úrade na sekretariáte. VZN sú zverejňované na webovom sídle Obce Svrčinovec www.svrcinovec.sk.
2. Sťažnosti
Písomné sťažnosti možno podávať poštou na adresu obecného úradu alebo osobne v pracovné dni na podateľni úradu /sekretariát/. Ústne možno sťažnosť podať priamo do zápisu u ktoréhokoľvek zamestnanca obce na obecnom úrade.
3. Žiadosti, návrhy, podnety alebo iné podania
Tieto v písomnej forme možno podávať poštou na adresu obecného úradu alebo osobne v pracovné dni na podateľni úradu /sekretariát/. Ústne takéto podania možno nadiktovať priamo do zápisu u ktoréhokoľvek zamestnanca obce na obecnom úrade.
4. Uznesenia obecného zastupiteľstva
Do uznesení obecného zastupiteľstva možno nahliadnuť v úradných hodinách na tunajšom obecnom úrade - na sekretariáte. Uznesenia OZ sú zverejňované na webovom sídle Obce Svrčinovec www.svrcinovec.sk.
5. Informácie o obci
Miesto, kde možno informácie získať: Obecný úrad, 023 12 Svrčinovec 858
Čas: úradné hodiny obecného úradu
Spôsob získavania informácií: ústne, písomne, elektronickou poštou / obec@svrcinovec.sk Táto adresa je chránená pred robotmi nevyžiadanej pošty. Ak ju chcete vidieť, musíte mať povolený JavaScript. /.
Miesto, lehota a spôsob podania opravného prostriedku a možnosti súdneho preskúmania rozhodnutia povinnej osoby vrátane výslovného uvedenia požiadaviek, ktoré musia byť splnené /informácie podľa § 5 ods. 1 písm. c/ Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov/.
Odvolacím orgánom proti prvostupňovému rozhodnutiu obce je príslušný orgán miestnej štátnej správy na danom úseku príslušný podľa osobitných predpisov. Na podanie odvolania, ako aj na celé odvolacie konanie sa vzťahujú príslušné ustanovenia správneho poriadku /§ 53 až 61 Správneho poriadku/.
Proti rozhodnutiu obce ako správneho orgánu má účastník konania právo podať podľa § 53 Zákona č. 71/1967 Z.z. o správnom konaní /správny poriadok/ v znení neskorších predpisov odvolanie, pokiaľ tento zákon neustanovuje inak alebo pokiaľ sa účastník konania odvolania písomne alebo ústne do zápisnice nevzdal.Odvolanie je oprávnený podať aj:
- zákonný zástupca, ak účastník nemôže v konaní samostatne vystupovať,
- opatrovník v prípadoch, ak bol ustanovený správnym orgánom,
- zástupca, ktorého si zvolil účastník.
Účastník konania preto môže napadnúť tak skutkové zistenia, ako aj právne posúdenie veci v rozhodnutí. Môže napadnúť celé rozhodnutie alebo len jeho časť. Dôvodom môže byť nezákonnosť, t.j. rozpor s objektívnym právom, ako aj nesprávnosť rozhodnutia. Nesprávnym rozhodnutím je také rozhodnutie, ktoré síce nie je v rozpore s právom, ale so zreteľom na okolnosti je neúčelné, neprimerané alebo nehospodárne.
Odvolanie sa podáva na správnom orgáne, ktorý napadnuté rozhodnutie vydal /Obec Svrčinovec, 023 12 Svrčinovec/.
Odvolanie je potrebné podať v lehote 15 dní odo dňa oznámenia rozhodnutia, ak inú lehotu neustanovuje osobitný zákon. Pokiaľ účastník konania v dôsledku nesprávneho poučenia alebo pre to, že nebol poučený vôbec, podal opravný prostriedkov po lehote, predpokladá sa, že ho podal včas, ak tak urobil najneskôr do 3 mesiacov odo dňa oznámenia rozhodnutia.
Každé rozhodnutie vydané Obcou Svrčinovec obsahuje poučenie o možnosti, spôsobe a lehote podania opravného prostriedku v súlade s príslušným právnym predpisom, na základe ktorého je toto rozhodnutie vydané.
Správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených Správnym súdnym poriadkom /ďalej len "SSP"/.
Správne súdy nepreskúmavajú:
a/ právoplatné rozhodnutia orgánov verejnej správy a opatrenia orgánov verejnej správy, ak účastník konania pred ich právoplatnosťou nevyčerpal všetky riadne opravné prostriedky, ktorých použitie umožňuje osobitný predpis; povinnosť vyčerpať všetky riadne opravné prostriedky sa nevzťahuje na prokurátora a zainteresovanú verejnosť, ak táto nebola na podanie riadneho opravného prostriedku oprávnená,
b/ správne akty orgánov verejnej správy, ktoré nemajú povahu rozhodnutia o právach, právom chránených záujmoch alebo povinnostiach fyzickej osoby a právnickej osoby, najmä rozhodnutia a opatrenia organizačnej povahy a rozhodnutia a opatrenia upravujúce vnútorné pomery orgánu, ktorý ich vyda, ak tento zákon neustanovuje inak,
c/ všeobecne záväzné právne predpisy, ak tento zákon neustanovuje inak,
d/ súkromnoprávne spory a iné súkromnoprávne veci, v ktorých je daná právomoc súdu v civilnom procese,
e/ rozhodnutia orgánov verejnej správy a opatrenia orgánov verejnej správy predbežnej, procesnej alebo poriadkovej povahy, ak nemohli mať za následok ujmu na subjektívnych právach účastníka konania,
f/ rozhodnutia orgánov verejnej správy a opatrenia orgánov verejnej správy, ktorých vydanie závisí výlučne od posúdenia zdravotného stavu osôb alebo technického stavu vecí, ak neznamenajú právnu prekážku výkonu povolania, zamestnania, podnikateľskej alebo inej hospodárskej činnosti; to neplatí na rozhodnutia a opatrenia v sociálnych veciach,
g/ rozhodnutia orgánov verejnej správy a opatrenia orgánov verejnej správy o nepriznaní alebo odňatí odbornej spôsobilosti fyzickej osobe a právnickej osobe, ak neznamenajú právnu prekážku výkonu povolania alebo zamestnania,
h/ rozhodnutia, opatrenia, rozkazy, nariadenia, príkazy a pokyny, personálne rozkazy a disciplinárne rozkazy orgánov verejnej správy, ktorých preskúmanie vylučuje osobitný predpis.
Ak tento zákon na podanie nevyžaduje osobitné náležitosti, v podaní sa uvedie:
a/ ktorému správnemu súdu je určené,
b/ kto ho robí,
c/ ktorej veci sa týka,
d/ čo sa ním sleduje a
e/ podpis.
Žalobcom je fyzická osoba alebo právnická osoba, ktorá o sebe tvrdí, že ako účastník administratívneho konania bola rozhodnutím Obce Svrčinovec ukrátená na svojich právach alebo chránených záujmoch.
Ďalšími účastníkmi sú tí:
a/ ktorí boli účastníkmi administratívneho konania,
b/ na ktorých sa pre nerozlučné spoločenstvo práv a povinností so žalobcom alebo účastníkmi administratívneho konania musí tiež vzťahovať rozhodnutie správneho súdu,
c/ ktorých za účastníkov označuje zákon.
Postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať /informácie podľa § 5 ods. 1 písm. d/ Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov/.
Obec Svrčinovec - Obecný úrad vybavuje žiadosti, návrhy a iné podania /ďalej spoločne ako "podania"/ vždy tak, aby bolo zabezpečené objektívne zistenie skutočného stavu veci pri zachovaní zásady hospodárstnosti a primeranej rýchlosti.
O podaniach rozhodujú príslušné orgány obce /obecné zastupiteľstvo, starosta a ďalšie/ podľa daných kompetencií v súlade s platnou právnou úpravou a vnútroorganizačnými právnymi predpismi /Štatút obce, Zásady hospodárenia s majetkom, Organizačné a rokovacie poriadky a ďalšími/.
Pri vybavovaní podaní sa postupuje v súlade s príslušnými právnymi predpismi, ktoré upravujú najmä postup a lehoty vybavovania toho ktorého podania. V prípade, že osobitné právne predpisy neupravujú postup a lehoty na vybavenie daného podania, Obec Svrčinovec vybavuje podanie v súlade so základnými pravidlami správneho konania /§ 3 Zákona č. 71/1967 Z.z. o správnom konaní v znení neskorších predpisov/, pričom sa primerane použijú ustanovenia zákona o správnom konaní.
2. Maximálna lehota na vybavenie je stanovená v osobitných predpisoch. V prípade, že osobitné právne predpisy neurčujú lehotu na vybavenie, obec vybaví podanie v lehote 30 dní, v zložitých prípadoch v lehote 60 dní odo dňa doručenia podania.
Prehľad predpisov, pokynov, inštrukcií, výkladových stanovísk, podľa ktorých povinná osoba koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k povinnej osobe /informácie podľa § 5, ods. 1 písm. e/ Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov/.
Prehľad predpisov, podľa ktorých Obec Svrčinovec koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k obci:
- Ústava Slovenskej republiky č. 460/1992 Z.z. v znení neskorších predpisov
- Zákon č. 369/1990 Z.z. o obecnom zriadení v znení neskorších predpisov
- Zákon č. 71/1967 Z.z. o správnom konaní /správny poriadok/ v znení neskorších predpisov
- Zákon č. 40/1964 Z.z. Občiansky zákonník v znení neskorších predpisov
- Zákon č. 160/2015 Z.z. Civilný sporový poriadok
- Zákon č. 161/2015 Z.z. Civilný mimosporový poriadok
- Zákon č. 162/2015 Z.z. Správny súdny poriadok
- Zákon č. 513/1991 Z.z. Obchodný zákonník v znení neskorších predpisov
- Zákon č. 311/2001 Z.z. Zákonník práce v znení neskorších predpisov
- Zákon č. 552/2003 Z.z. o výkone práce vo verejnom záujme v znení neskorších predpisov
- Zákon č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov
- Nariadenie vlády č. 341/2004 Z.z., ktorým sa ustanovujú katalógy prcovných činností pri výkone práce vo verejnom záujme a o ich zmenách a dopĺňaní v znení neskorších predpisov
- Zákon č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov
- Zákon č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
- Zákon č. 448/2008 Z.z. o sociálnych službách a o zmene a doplnení Zákona č. 455/1991 Z.z. o živnostenskom podnikaní /živnostenský zákon/ v znení neskorších predpisov
- Zákon č. 83/1990 Z.z. o združovaní občanov v znení neskorších predpisov
- Zákon č. 84/1990 Z.z. o zhromažďovacom práve v znení neskorších predpisov
- Zákon č. 85/1990 Z.z. o petičnom práve v znení neskorších predpisov
- Zákon č. 9/2010 Z.z. o sťažnostiach v znení neskorších predpisov
- Zákon č. 96/1991 Z.z. o verejných kultúrnych podujatiach v znení neskorších predpisov
- Zákon č. 1/2014 Z.z. o organizovaní verejných športových podujatí a o zmene a doplnení niektorých zákonov v znení neskorších predpisov
- Zákon č. 131/2010 Z.z. o pohrebníctveä
- Zákon č. 305/2005 Z.z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov
- Zákon č. 50/1976 Z.z. o územnom plánovaní a stavebnom poriadku /stavebný zákon/ v znení neskorších predpisov
- Zákon č. 171/2005 Z.z. o hazardných hrách a o zmene a doplnení niektorých zákonov v znení neskorších predpisov
- Zákon č. 135/1961 Z.z. o pozemných komunikáciách /cestný zákon/ v znení neskorších predpisov
- Zákon č. 56/2012 Z.z. o cestnej doprave v znení neskorších predpisov
- Zákon č. 253/1998 Z.z. o hlásení pobytu občanov SR a registri obyvateľov SR v znení neskorších predpisov
- Zákon č. 154/1994 Z.z. o matrikách v znení neskorších predpisov
- Zákon č. 395/2002 Z.z. o archívoch a registratúrach a o doplnení niektorých zákonov v znení neskorších predpisov
- Zákon č. 543/2002 Z.z. o ochrane prírody a krajiny v znení neskorších predpisov
- Zákon č. 79/2015 Z.z. o odpadoch a o zmene a doplnení niektorých zákonov v znení neskorších predpisov
- Zákon č. 364/2004 Z.z. o vodách a o zmene Zákona SNR č. 372/1990 Z.z. o priestupkoch v znení neskorších predpisov /vodný zákon/ v znení neskorších predpisov
- Zákon č. 137/2010 Z.z. o ovzduší v znení neskorších predpisov
- Zákon č. 139/2002 Z.z. o rybárstve v znení neskorších predpisov
- Zákon č. 7/2010 Z.z. o ochrane pred povodňami v znení neskorších predpisov
- Zákon č. 657/2004 Z.z. o tepelnej energetike v znení neskorších predpisov
- Zákon č. 442/2002 Z.z. o verejných vodovodoch a verejných kanalizáciách a o zmene a doplnení Zákona č. 276/2001 Z.z. o regulácii v sieťových odvetviach v znení neskorších predpisov
- Zákon č. 563/2009 Z.z. o správe daní /daňový poriadok/ a o zmene a doplnení niektorých zákonov v znení neskorších predpisov
- Zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
- Zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov
- Zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov
- Zákon č. 372/1990 Z.z. o priestupkoch v znení neskorších predpisov
- Zákon č. 180/2014 Z.z. o podmienkach výkonu volebného práva a o zmene a doplnení niektorých zákonov v znení neskorších predpisov
- Zákon č. 593/2008 Z.z. o podpore regionálneho rozvoja v znení neskorších predpisov
- Zákon č. 599/2001 Z.z. o osvedčovaní listín a podpisov na listinách obvodnými úradmi a obcami v znení neskorších predpisov
- Zákon č. 150/2013 Z.z. o Štátnom fonde rozvoja bývania v znení neskorších predpisov
- Zákon č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení Zákona č. 455/1991 Z.z. o živnostenskom podnikaní /živnostenský zákon/ v znení neskorších predpisov
- Zákon č. 105/1990 Z.z. o súkromnom podnikaní občanov v znení neskorších predpisov
- Zákon č. 42/1994 Z.z. o civilnej ochrane obyvateľstva v znení neskorších predpisov
- Zákon č. 211/2000 Z.z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov
- Zákon č. 122/2013 o ochrane osobných údajov a o zmene a doplnení niektorých zákonov v znení neskorších predpisov
- Zákon č. 138/1991 Z.z. o majetku obcí v znení neskorších predpisov
- Zákon č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov
- Všeobecne záväzné nariadenia Obce Svrčinovec
Sadzobník úhrad za sprístupňovanie informácií /informácie podľa § 5 ods. 1 písm. f/ Zákona č. 211/2000 Z.z. o slobodnom prístupne k informáciám a o zmene a doplnení niektorých zákonov /zákon o slobode informácií/ v znení neskorších predpisov.
Obec Svrčinovec v súlade s § 21 Zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov /zákon o slobode informácií/ a Vyhláškou MF SR č. 481/2000 Z.z. o podrobnostiach úhrady nákladov za sprístupnenie informácií stanovuje nasledovné úhrady za sprístupnenie informácie:
- internet /web stránka/ - bezodplatne
- vyhotovenie fotokópie formátu A4 jednostranne - € 0,10
- vyhotovenie fotokópie formátu A4 obojstranne - € 0,15
- vyhotovenie fotokópie formátu A3 jednostranne - € 0,15
- vyhotovenie fotokópie formátu A3 obojstranne - € 0,25
- poštové a telekomunikačné poplatky sa budú riadiť príslušnámi platnymi cenníkmi
Celková úhrada nákladov sa určí ako súčet uvedených vynaložených nákladov.
Žiadateľ môže uhradiť náklady sprístupnené informácie takto:
a/ poštovou poukážkou
b/ bezhotovostným prevodom na účet OÚ v banke
c/ v hotovosti do pokladne OÚ
Obecný úrad môže zaplatenie úhrady odpustiť.
Dnes je pondelok, 18.2.2019, 6:58:15
TÝŽDEŇ: 434
CELKOM: 444268